ตามธรรมดาของซอยเพชรบุรี 5 ค่ะ ร้านเปิดใหม่ก็เยอะ ปิดไปก็มาก สลับวนเวียนกันไป ...วันนี้เดินมาเจอร้านนี้ East & Ice ผลไม้ปั่น เป็นโต๊ะเล็กๆ ตั้งอยู่หน้าร้านเสริมสวยที่ถัดจากร้านขายของชำที่ติดกับเซเว่นเปิดใหม่ท้ายซอย

จริงๆ แล้วลดความอ้วนอยู่นะคะ (แหะๆ)  แต่ด้วยความที่ชอบน้ำมะพร้าวมากกก เห็นป้ายว่ามีน้ำมะพร้าวปั่นก็เป็นอันต้องซื้อค่ะ เลยสั่งน้ำมะพร้าวปั่นไม่ใส่นม (30 บาท) มาแก้วนึง ...โชคดีที่สั่งไม่หวานไปค่ะ เพราะสุดท้ายก็หวานอยู่ดี ฮ่าๆ ก็โอเคค่ะ เนื้อมะพร้าวเยอะดี แคะเนื้อกันสดๆ จากกะลาก่อนจะปั่นเลย แต่ที่ไม่ชอบคือเห็นพ่อค้าเอาช้อนที่ใช้แคะใะพร้าวมาใช้ตักชิมน้ำปั่นด้วยนี่สิ! เฮ้อออออ

ปล.พ่อค้าบอกว่ามีสาขาที่ซอยเพชรบุรี 10 กับแถว รพ.เดชาด้วยนะคะ แต่ราคาไม่เท่ากัน ขึ้นกับราคาค่าเช่าที่ค่ะ